
Automatiškai sugeneruotas aprašymas]Skaitmeninės visuomenės plėtros apžvalga



Skaitmeninės visuomenės plėtros 2026 m. III ketv. apžvalga
Gyventojų naudojimasis informacinėmis technologijomis
2026 m. interneto prieigą namuose turėjo 93,1 proc. namų ūkių. Mieste interneto prieigą turėjo 93,4 proc. namų ūkių, kaime – 92,2 proc.
Internetu naudojosi 92,6 proc. 16-74 metų amžiaus gyventojų. Vyresnio amžiaus (65-74 metų) gyventojų grupėje internetu naudojosi 69,5 proc. asmenų, o tarp jaunų gyventojų internetu naudojosi beveik visi.
Internetas dažniausiai buvo naudojamas ryšiams palaikyti (89,2 proc.), internetinės bankininkystės paslaugoms (82,1 proc.), susirašinėjimui realiuoju laiku (79,7 proc.), naujienoms ir laikraščiams skaityti (79,2 proc.) bei informacijos apie prekes ir paslaugas paieškai (78,2 proc.).
Susirūpinimą dėl to, kad jų veikla internete gali būti registruojama siekiant teikti pritaikytą reklamą, nurodė 21,8 proc. Lietuvos gyventojų. Siekdami apriboti duomenų rinkimą, 29,6 proc. gyventojų buvo pakeitę interneto naršyklės nustatymus, kad neleistų įrašyti slapukų arba apribotų jų kiekį, o 19,3 proc. naudojo sekimą internete blokuojančią programinę įrangą.

Interneto prieigą turintys namų ūkiai pagal gyvenamąją vietovę (proc.)

Šaltinis: Valstybės duomenų agentūra

Viešųjų elektroninių paslaugų plėtra 

Valstybės duomenų agentūros duomenimis, 2026 m. valstybės institucijų ar kitų viešųjų paslaugų įstaigų elektroninėmis paslaugomis bent kartą per metus pasinaudojo 77,7 proc. 16–74 metų amžiaus gyventojų. Dažniausiai gyventojai naudojo valstybės institucijų ar viešųjų įstaigų interneto svetaines prieigai prie įrašų apie save (68,1 proc.), pajamų mokesčio deklaracijai pateikti (62,9 proc.), užsiregistruoti vizitui ar užsakymui atlikti (53,5 proc.).
Valstybės skaitmeninių sprendimų agentūros užsakymu 2026 m. atlikto tyrimo duomenimis, 66 proc. Lietuvos gyventojų per pastaruosius 12 mėn. lankėsi valstybės institucijų ir įstaigų interneto svetainėse, palyginimui, 2025 m. – 64 proc. 
Dažniausiai šiose interneto svetainėse naudojamasi valstybės institucijų ir įstaigų teikiamomis elektroninėmis viešosiomis paslaugomis (61 proc. apsilankiusiųjų), ieškoma informacijos apie valstybės instituciją ar įstaigą (51 proc. apsilankiusiųjų), informacijos apie valstybės institucijų ir įstaigų teikiamas viešąsias paslaugas ir jų gavimo tvarką (33 proc. apsilankiusiųjų), parsisiunčiami prašymai, formos (20 proc. apsilankiusiųjų) bei ieškoma informacijos apie darbuotojus, jų kontaktus (19 proc. apsilankiusių viešojo sektoriaus interneto svetainėse).
Pažymėtina, kad 45 proc. respondentų, kurie per pastaruosius 12 mėnesių nei karto nesilankė viešųjų institucijų interneto svetainėse, nurodė, kad sudėtinga naudotis elektroninėmis paslaugomis. Dalis gyventojų nesilankymo viešųjų institucijų interneto svetainėse priežastimi nurodė, kad neranda reikiamos informacijos (13 proc. respondentų). Vis dėlto dauguma gyventojų (70 proc.) jų pateikiamos informacijos kokybę bendrai vertina teigiamai (2025 m.  – 77 proc.).
Tarp gyventojų populiariausios šios elektroninės paslaugos tarp 12 pagrindinių gyventojams skirtų elektroninių paslaugų: pajamų mokesčio deklaravimo paslauga – ja naudojosi 55 proc. visų apklaustųjų, su sveikata susijusios paslaugos (informacijos apie paslaugų teikimą skirtingose ligoninėse paieška, registracija pas sveikatos priežiūros specialistus) – 52 proc., su automobilių registravimo paslauga – 25 proc., su asmens dokumentais (pasais, asmens tapatybės kortelėmis, vairuotojo pažymėjimais) susijusiomis paslaugomis – 23 proc., su darbo paieška susijusia paslauga – 15 proc., su viešosios bibliotekos katalogų prieinamumu susijusi paslauga –  14 proc., nuo visų apklaustųjų. 

Gyventojų naudojimasis elektroninėmis paslaugomis (proc.)

Šaltinis: Valstybės skaitmeninių sprendimų agentūra

Gyventojų geriausiai vertinamos paslaugos: gyvenamosios vietos deklaravimas (9 balai), viešųjų bibliotekų katalogų prieinamumas (8,9 balo),  priėmimas į aukštąsias mokyklas (8,7 balo), asmens dokumentai (8,4 balo), pajamų mokesčio deklaravimas (8,4 balo), automobilių registracija (8,4  balo), gimimo, santuokos liudijimai (8,4 balo) ir pranešimai/pareiškimai policijai (8,2 balo).
Tyrimo duomenimis, Elektroninių valdžios vartų portale www.epaslaugos.lt lankėsi 50 proc. Lietuvos gyventojų, palyginimui, 2025 m. - 47 proc. Dažniausiai Lietuvos gyventojai šiame portale lankėsi dėl elektroninės paslaugos užsakymo arba pasinaudojimo ja – 64 proc., ieškojo informacijos apie institucijų teikiamas elektronines viešąsias paslaugas – 42 proc. apsilankiusiųjų portale. Elektroninių valdžios vartų portalo kokybė vertinama kaip: pateikiamos informacijos naudingumas – 8,1 balo, pateikiamo turinio aiškumas - 7,8 balo, pateikimo ir turinio patogumas vartotojui – 7,8 balo. Šie vertinimai per pastaruosius metus nepakito.  
Tyrimo duomenimis, 2026 m. 33 proc. ieškojo informacijos internete apie viešojo sektoriaus institucijų priimtus ar planuojamus sprendimus. 9 proc. besinaudojančių internetu Lietuvos gyventojų pareiškė savo nuomonę internete dėl viešojo sektoriaus institucijų priimtų ar planuojamų priimti sprendimų, 1 proc. patys pateikė tokių sprendimų projektus, 3 proc. pateikė pasiūlymus dėl tokių sprendimų tobulinimo.
Su lietuvių kalba susijusiomis elektroninėmis paslaugomis, tokiomis kaip internetinės vertimo priemonės, automatinės kalbos atpažinimo priemonės, naudojosi 24 proc. Lietuvos gyventojų. Su Lietuvos kultūros paveldu susijusiomis elektroninėmis paslaugomis naudojosi 9 proc. Lietuvos gyventojų. Pažymėtina, kad šios paslaugos apima suskaitmeninto Lietuvos kultūros paveldo interneto svetainės, virtualių Lietuvos muziejų interneto svetainių, Lietuvos televizijos, radijo, kino ar kitų archyvų interneto svetainėse teikiamas informacijos paieškos, peržiūros ar užsakymo elektronines paslaugas.
Dauguma apklaustųjų, besilankiusių viešųjų institucijų svetainėse, saugos problemų nepajuto (83 proc.). 57 proc. apklaustųjų pasitiki bendravimo su viešosiomis institucijomis elektroniniu būdu saugumu. 

Informacinių technologijų naudojimas įmonėse
Valstybės duomenų agentūros duomenimis, 2026 m. viduryje 34,7 proc. Lietuvos įmonių naudojo dirbtinio intelekto (DI) technologijas. Palyginti su 2025 m., šis rodiklis padidėjo 13,4 procentinio punkto (2025 m. – 21,3 proc.). Dažniausiai įmonės DI technologijas taikė rašytinės kalbos analizei (27,6 proc.) ir paveikslėlių, vaizdo ar garso medžiagos generavimui (21,8 proc.).
2026 m. viduryje 52,9 proc. įmonių pirko debesų kompiuterijos paslaugas. Palyginti su 2025 m., tokių įmonių dalis sumažėjo 5,2 procentinio punkto. Elektroninio pašto paslaugas debesijoje pirko 48,9 proc. įmonių, saugos programinę įrangą – 41,0 proc., o finansų ir apskaitos programinę įrangą – 40,7 proc. įmonių.
E. saugos priemones 2026 m. naudojo 83,8 proc. Lietuvos įmonių. Dažniausiai taikytos priemonės buvo griežti tapatybės patvirtinimo slaptažodžių reikalavimai (67,4 proc.), atsarginių duomenų kopijų saugojimas skirtingose vietose (62,4 proc.) ir tinklo prieigos kontrolė (51,8 proc.).
Interneto svetainę 2026 m. turėjo 78,8 proc. Lietuvos įmonių, kai 2025 m. šis rodiklis siekė 74,7 proc. Fiksuotuoju plačiajuosčiu interneto ryšiu naudojosi 88,6 proc. įmonių.

Elektroninės prekybos plėtra
Valstybės duomenų agentūros duomenimis, e. prekyba per paskutinius 3 mėnesius asmeniniais tikslais naudojosi 60,6 proc. 16–74 metų amžiaus gyventojų. Per pastaruosius 12 mėn. prekes ar paslaugas internetu pirko ar užsakė 70,8 proc. 16–74 metų amžiaus gyventojų.

Gyventojų naudojimosi elektronine prekyba rodikliai (proc.)

Šaltinis: Valstybės duomenų agentūra

Informacinių technologijų naudojimo rodikliai Lietuvoje ir kitose valstybėse
Europos Komisija paskelbė 2025 m. „Digital Public Administration Factsheets“ apžvalgą, kurioje įvertinama ES valstybių pažanga skaitmenizuojant viešąjį sektorių ir siekiant bendrų Europos skaitmeninės transformacijos tikslų.
Lietuvos ataskaita rodo nuoseklią pažangą tokiose srityse kaip viešųjų paslaugų skaitmeninimas, duomenų atvėrimas, interoperabilumas ir kalbinių išteklių plėtra. Dokumente pažymima, kad Lietuva kryptingai stiprina duomenimis grįstą viešąjį valdymą, investuoja į skaitmeninę infrastruktūrą ir kuria sąlygas pažangių technologijų, įskaitant dirbtinį intelektą, taikymui.
Taip pat Eurostat skelbia interaktyvų leidinį „Skaitmenizacija Europoje“ (angl. Digitalisation in Europe 2025“), kuriame pateikiami lengvai suprantami statistiniai duomenys apie informacines ir ryšių technologijas  bei apie tai, kaip žmonės ir įmonės naudoja šias skaitmenines technologijas.
Europos Komisija paskelbė 2026 m. „Skaitmeninio dešimtmečio pažangos ataskaitą“, kurioje vertinama ES šalių pažanga siekiant 2030 m. skaitmeninių tikslų tokiose srityse kaip skaitmeniniai įgūdžiai, infrastruktūra, verslo skaitmenizacija ir viešosios paslaugos. 
Ataskaitoje Lietuva vertinama kaip viena pažangiausių šalių skaitmenizacijos srityje. Pabrėžiama beveik visuotinė 5G ryšio aprėptis, sparčiai augantis įmonių skaitmenizacijos lygis, stiprėjantis kibernetinis saugumas bei tarptautiniu mastu pripažinti lazerių ir fotonikos sektoriai. Taip pat stebimas reikšmingas pažangių technologijų diegimo augimas: dirbtinį intelektą naudoja apie 21 proc. (ES vidurkis – 20 proc.) įmonių, duomenų analitiką – 54 proc. (ES vidurkis – 40 proc.), o debesijos sprendimus – 55 proc. (ES vidurkis – 47 proc.). Ataskaitoje pažymima, kad Lietuvai svarbu toliau stiprinti gyventojų skaitmeninius įgūdžius, ypač tarp vyresnio amžiaus žmonių ir kaimo vietovių gyventojų. Taip pat rekomenduojama spartinti itin didelės spartos interneto infrastruktūros plėtrą regionuose.
 Lietuvos pasiekimai viešojo sektoriaus skaitmeninimo srityje įvertinti ir „eGovernment Benchmark 2026“ tyrime. Jame Lietuva pagal skaitmeninių viešųjų paslaugų indeksą surinko 97 taškus verslui (ES vidurkis – 89) ir 86 taškus gyventojams (ES vidurkis – 85).
Lietuva išsiskiria aukštu skaitmeninių viešųjų paslaugų išvystymo lygiu, ypač verslui ir gyventojams skirtų paslaugų prieinamumu, iš anksto užpildytų formų naudojimu bei mobilumu. Pažymėtina, kad nacionalinių paslaugų prieinamumas siekia 99 taškus verslui ir 95 taškus gyventojams, o tarpvalstybinių paslaugų prieinamumas – 95 taškus verslui ir 77 taškus gyventojams. Lietuva taip pat užtikrina visišką tarpvalstybinių e-mokėjimų prieinamumą ir funkcionalumą, atitinka aukščiausius ES standartus ir yra tarp geriausiai vertinamų šalių šioje srityje – 100 taškų (ES vidurkis – 77 taškai).
Pirko/užsisakė prekes ir paslaugas	
2020 m.	2021 m.	2022 m.	2023 m. 	2024 m.	2025 m.	2026 m.	42	51	46	48	51	54	61	


Mieste	
2021 m.	2022 m.	2023 m.	2024 m.	2025 m.	2026 m. 	88	90	91	93	92	93	Kaime	
2021 m.	2022 m.	2023 m.	2024 m.	2025 m.	2026 m. 	82	82	82	85	85	92	Visi namų ūkiai	
2021 m.	2022 m.	2023 m.	2024 m.	2025 m.	2026 m. 	87	88	87	90	90	93	



2024	
Pajamų mokesčio deklaracija	Su sveikata susijusios paslaugos	Darbo paieška	Socialinės apsaugos pašalpos	Asmens dokumentai	Viešosios bibliotekos katalogų prieinamumas	Priėmimas į aukštąsias paslaugos	Gyvenamosios vietos deklaravimas	Automobilių registracija	Leidimų statyboms prašymai	Pareiškimai/pranešimai policijai	Gimimo, mirties, santuokos ar ištuokos liudijimai	50	43	15	11	20	9	3	8	22	4	3	17	2025	
Pajamų mokesčio deklaracija	Su sveikata susijusios paslaugos	Darbo paieška	Socialinės apsaugos pašalpos	Asmens dokumentai	Viešosios bibliotekos katalogų prieinamumas	Priėmimas į aukštąsias paslaugos	Gyvenamosios vietos deklaravimas	Automobilių registracija	Leidimų statyboms prašymai	Pareiškimai/pranešimai policijai	Gimimo, mirties, santuokos ar ištuokos liudijimai	55	44	17	12	20	12	3	9	22	3	3	15	2026	
Pajamų mokesčio deklaracija	Su sveikata susijusios paslaugos	Darbo paieška	Socialinės apsaugos pašalpos	Asmens dokumentai	Viešosios bibliotekos katalogų prieinamumas	Priėmimas į aukštąsias paslaugos	Gyvenamosios vietos deklaravimas	Automobilių registracija	Leidimų statyboms prašymai	Pareiškimai/pranešimai policijai	Gimimo, mirties, santuokos ar ištuokos liudijimai	55	52	15	12	23	14	4	8	25	4	5	13	

